Námskeiðið í mindfulness hefur verið í alla staði frábært . Ég hef öðlast þekkingu og tól til að ná meiri ró og tökum á erfiðum aðstæðum . Ég mun klárlega nýta mér þetta áfram . Það hefur verið virkilega notalegt að koma í tíma til Dóru og Laufeyjar , þær eru svo yndislegar og mæli ég svo sannarlega með námskeiði hjá þeim . Takk fyrir mig . hjúkrunarfræðingur Lífið er núna ! Átta vikna grunnnámskeið í núvitund ( MBSR ) . Námskeiðið er byggt á grunni MBSR ( Mindfulness Based Stress Reduction ) , námskeiði sem þróað var fyrir rúmlega 30 árum af Dr. Jon Kabat-Zinn við Háskólann í Massachusetts . Á námskeiðinu fléttast saman vestræn sálfræði og forn austræn viska og hugleiðslutækni . Niðurstöður rannsókna hafa ítrekað sýnt fram á gildi þess að iðka núvitund og er aðferðin nú samþykkt af vestrænum vísindum . Núvitund ( mindfulness ) er öflug leið til að minnka streitu og auka vellíðan og meðvitund í daglegu lífi . Núvitund er einfaldlega það að láta athyglina hvíla á líðandi stund á hverju andartaki , án þess að taka afstöðu eða fella dóma . Hún snýst um það að lifa í augnablikinu , að taka eftir hvað er að gerast á meðan það er að gerast og velja meðvitað hvernig við bregðumst við reynslu okkar í stað þess að láta stjórnast af vanahegðun . Núvitund miðar að því að skoða leiðir hugans og efla sjálfsvitund og sjálfsvinsemd . Núvitund er fyrir alla þar sem hún eykur hæfni til að hlúa að sjálfum sér og lifa í sátt . Núvitund hefur reynst fólki vel við að draga úr streitu , kvíða , þunglyndi , svefnerfiðleikum , einbeitingarskorti og viðvarandi verkjum . Námskeiðið samanstendur af fræðslu , verklegum æfingum og heimaiðkun . Kennt er einu sinni í viku á miðvikudögum í 8 skipti kl. 18:10 - 20:10 . Auk þess einn laugardag kl. 9:30 - 15:00 . Mörg stéttarfélög styrkja félagsmenn sína til þátttöku á námskeiðinu . Leiðbeinendur á námskeiðinu eru Dóra Axelsdóttir og Laufey Arnardóttir .